Avis juridique important

|

32002D1006

2002/1006/EY: Neuvoston päätös, tehty 19 päivänä joulukuuta 2002, täydentävän rahoitusavun myöntämisestä Moldovalle

Virallinen lehti nro L 351 , 28/12/2002 s. 0076 - 0077

Neuvoston päätös,tehty 19 päivänä joulukuuta 2002,täydentävän rahoitusavun myöntämisestä Moldovalle(2002/1006/EY)EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 308 artiklan,ottaa huomioon komission ehdotuksen,ottaa huomioon Euroopan parlamentin lausunnon(1),sekä katsoo seuraavaa:(1) Komissio on kuullut talous- ja rahoituskomiteaa ennen ehdotuksensa esittämistä.(2) Moldova toteuttaa perusluonteisia poliittisia ja taloudellisia uudistuksia ja ponnistelee kovasti jatkaakseen markkinatalouden luomista.(3) Moldova yhtenä osapuolena ja Euroopan yhteisö ja sen jäsenvaltiot toisena osapuolena ovat allekirjoittaneet kumppanuus- ja yhteistyösopimuksen, joka tuli voimaan 1 päivänä heinäkuuta 1998.(4) Moldovan viranomaiset ovat sopineet Kansainvälisen valuuttarahaston kanssa makrotaloudellisesta ohjelmasta, jota tuetaan joulukuussa 2000 hyväksytyllä kolmivuotisella köyhyydenvähentämis- ja kasvuohjelmalla (Poverty Reduction and Growth Facility), ja ovat ilmaisseet aikomuksensa jatkaa tätä ohjelmaa myöhemmin uuden sopivan rahastojärjestelyn puitteissa.(5) Neuvosto on täydentävän makrotaloudellisen rahoitusavun myöntämisestä Moldovalle 10 päivänä heinäkuuta 2000 tehdyllä päätöksellä 2000/452/EY(2) antanut Moldovan käyttöön makrotaloudellista rahoitusapua enintään 15 miljoonaa euroa pitkäaikaisen lainan muodossa.(6) Moldovan velkaantuneisuus ulkomaille aiheuttaa yhä enemmän huolta, ja ulkomaanvelan määrä suhteessa vientiin ja keskushallinnon tuloihin on hyvin korkea.(7) Moldovan viranomaiset ovat pyytäneet kansainvälisiltä rahoituslaitoksilta, yhteisöltä ja muilta kahdenvälisiltä rahoittajilta rahoitusapua edullisin ehdoin. Kansainväliseltä valuuttarahastolta ja Maailmanpankilta saatavan rahoituksen lisäksi on katettava huomattava jäljellä oleva rahoitusvaje, jotta tuetaan maan kykyä selviytyä ulkomaanvelasta, vahvistetaan sen varantoasemaa ja tuetaan viranomaisten uudistuspyrkimyksiin liittyviä poliittisia tavoitteita.(8) IMF, Maailmanpankki, Aasian kehitysrahasto (ABD) ja Euroopan jälleenrakennus- ja kehityspankki (EBRD) järjestivät 20 päivänä huhtikuuta 2002 ministeritason kokouksen, jossa käsiteltiin Itsenäisten valtioiden yhteisön (IVY) alhaisen tulotason maille suunnattua aloitetta, jolla pyritään muun muassa tarjoamaan Moldovalle ja muille köyhimmille IVY-maille rahoitustukea edullisin ehdoin.(9) Moldova täyttää nykyään ehdot lainojen saamiseksi Maailmanpankilta ja Kansainväliseltä valuuttarahastolta erittäin edullisin ehdoin, ja maan taloudelliset, sosiaaliset ja poliittiset olosuhteet ovat erityisen vaikeat.(10) Näissä olosuhteissa ja vaikuttamatta budjettivallan käyttäjän toimivaltaan yhteisön makrotaloudellinen rahoitusapu Moldovalle tulisi myöntää avustuksena, joka on asianmukainen toimenpide tuensaajavaltion auttamiseksi tässä ratkaisevan kriittisessä vaiheessa.(11) Komission olisi hallinnoitava tätä rahoitusapua.(12) Perustamissopimuksessa ei ole muuta tämän päätöksen tekemiseen valtuuttavaa määräystä kuin 308 artikla,ON PÄÄTTÄNYT SEURAAVAA:1 artikla1. Yhteisö antaa Moldovan käyttöön makrotaloudellista rahoitusapua suoran avustuksen muodossa tarkoituksenaan varmistaa kestävä maksutasetilanne ja vahvistaa maan varantoasemaa.2. Rahoitusavun määrä on enintään 15 miljoonaa euroa.3. Rahoitusapua hallinnoi komissio neuvotellen tiiviisti talous- ja rahoituskomitean kanssa ja tavalla, joka on Kansainvälisen valuuttarahaston ja Moldovan välillä tehtyjen sopimusten mukainen.2 artikla1. Komissiolla on valtuudet talous- ja rahoituskomiteaa kuultuaan sopia Moldovan viranomaisten kanssa rahoitusapuun liitettävistä talouspoliittisista ehdoista. Näiden ehtojen on oltava 1 artiklan 3 kohdassa mainittujen sopimusten mukaiset.2. Komissio tarkistaa säännöllisin väliajoin yhteistyössä talous- ja rahoituskomitean kanssa ja sovittaen toimintansa yhteen Kansainvälisen valuuttarahaston toiminnan kanssa, että Moldovan talouspolitiikka on tämän rahoitusavun tavoitteiden mukaista ja että sen ehdot täytetään.3 artikla1. Rahoitusapu annetaan Moldovan käyttöön vähintään kahdessa erässä. Ensimmäinen erä maksetaan Kansainvälisen valuuttarahaston kanssa sovitun makrotalousohjelman tyydyttävän toteuttamisen perusteella nykyisen köyhyydenvähentämis- ja kasvuohjelman (Poverty Reduction and Growth Facility) tai myöhemmän suuremman luottoeräjärjestelyn puitteissa, jollei 2 artiklan säännöksistä muuta johdu.2. Jollei 2 artiklan säännöksistä muuta johdu, toinen ja mahdolliset sitä seuraavat erät maksetaan, jos Moldovan makrotaloudellinen ohjelma etenee tyydyttävästi, kuitenkin aikaisintaan kolmen kuukauden kuluttua edellisen erän maksamisesta.3. Varat maksetaan Moldovan keskuspankille.4. Kaikista liitännäisistä kustannuksista, joita yhteisölle aiheutuu tämän päätöksen mukaisesta toiminnasta päättämisestä ja toiminnan toteuttamisesta, vastaa tarvittaessa Moldova.4 artiklaKomissio antaa Euroopan parlamentille ja neuvostolle vähintään kerran vuodessa ennen syyskuuta kertomuksen, joka sisältää arvion tämän päätöksen täytäntöönpanosta.5 artikla1. Tämä päätös tulee voimaan päivänä, jona se julkaistaan Euroopan yhteisöjen virallisessa lehdessä. Sen voimassaolo päättyy kolmen vuoden kuluttua sen julkaisemisesta.2. Kumotaan neuvoston päätös 2000/452/EY.Tehty Brysselissä 19 päivänä joulukuuta 2002.Neuvoston puolestaPuhemiesL. Espersen(1) Lausunto annettu 5 päivänä joulukuuta 2002 (ei vielä julkaistu virallisessa lehdessä).(2) EYVL L 181, 20.7.2000, s. 77.


title: Euroopan parlamentin päätös (EU) 2016/1513, annettu 28 päivänä huhtikuuta 2016, vastuuvapauden myöntämisestä Euroopan kemikaaliviraston talousarvion toteuttamisesta varainhoitovuonna 2014

text:
               14.9.2016

               FI

               Euroopan unionin virallinen lehti

               L 246/230

         EUROOPAN PARLAMENTIN PÄÄTÖS (EU) 2016/1513,
   annettu 28 päivänä huhtikuuta 2016,
   vastuuvapauden myöntämisestä Euroopan kemikaaliviraston talousarvion toteuttamisesta varainhoitovuonna 2014
   EUROOPAN PARLAMENTTI, joka

               —

               ottaa huomioon Euroopan kemikaaliviraston lopullisen tilinpäätöksen varainhoitovuodelta 2014,

               —

               ottaa huomioon tilintarkastustuomioistuimen kertomuksen Euroopan kemikaaliviraston tilinpäätöksestä varainhoitovuodelta 2014 sekä viraston vastauksen (1),

               —

               ottaa huomioon tilintarkastustuomioistuimen Euroopan unionin toiminnasta tehdyn sopimuksen 287 artiklan mukaisesti antaman varainhoitovuotta 2014 koskevan lausuman (2) tilien luotettavuudesta sekä tilien perustana olevien toimien laillisuudesta ja asianmukaisuudesta (sääntöjenmukaisuudesta),

               —

               ottaa huomioon neuvoston 12. helmikuuta 2016 antaman suosituksen varainhoitovuoden 2014 talousarvion toteuttamista koskevan vastuuvapauden myöntämisestä virastolle (05584/2016 – C8-0082/2016),

               —

               ottaa huomioon Euroopan unionin toiminnasta tehdyn sopimuksen 319 artiklan,

               —

               ottaa huomioon unionin yleiseen talousarvioon sovellettavista varainhoitosäännöistä ja neuvoston asetuksen (EY, Euratom) N:o 1605/2002 kumoamisesta 25. lokakuuta 2012 annetun Euroopan parlamentin ja neuvoston asetuksen (EU, Euratom) N:o 966/2012 (3) ja erityisesti sen 208 artiklan,

               —

               ottaa huomioon kemikaalien rekisteröinnistä, arvioinnista, lupamenettelyistä ja rajoituksista (REACH), Euroopan kemikaaliviraston perustamisesta, direktiivin 1999/45/EY muuttamisesta sekä neuvoston asetuksen (ETY) N:o 793/93, komission asetuksen (EY) N:o 1488/94, neuvoston direktiivin 76/769/ETY ja komission direktiivien 91/155/ETY, 93/67/ETY, 93/105/EY ja 2000/21/EY kumoamisesta 18. joulukuuta 2006 annetun Euroopan parlamentin ja neuvoston asetuksen (EY) N:o 1907/2006 (4) ja erityisesti sen 97 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19. marraskuuta 2002 annetun komission asetuksen (EY, Euratom) N:o 2343/2002 (5),

               —

               ottaa huomioon Euroopan parlamentin ja neuvoston asetuksen (EU, Euratom) N:o 966/2012 208 artiklassa tarkoitettuja elimiä koskevasta varainhoidon puiteasetuksesta 30. syyskuuta 2013 annetun komission delegoidun asetuksen (EU) N:o 1271/2013 (6) ja erityisesti sen 108 artiklan,

               —

               ottaa huomioon työjärjestyksen 94 artiklan ja liitteen V,

               —

               ottaa huomioon talousarvion valvontavaliokunnan mietinnön sekä ympäristön, kansanterveyden ja elintarvikkeiden turvallisuuden valiokunnan lausunnon (A8-0118/2016),

               1.

               myöntää Euroopan kemikaaliviraston pääjohtajalle vastuuvapauden viraston talousarvion toteuttamisesta varainhoitovuonna 2014;

               2.

               esittää huomautuksensa oheisessa päätöslauselmassa;

               3.

               kehottaa puhemiestä välittämään tämän päätöksen ja siihen erottamattomasti kuuluvan päätöslauselman Euroopan kemikaaliviraston pääjohtajalle, neuvostolle, komissiolle ja tilintarkastustuomioistuimelle sekä huolehtimaan niiden julkaisemisesta Euroopan unionin virallisessa lehdessä (L-sarja).

            Puhemies

         Martin SCHULZ

            Pääsihteeri

         Klaus WELLE

      (1)  EUVL C 409, 9.12.2015, s. 131.

      (2)  Ks. alaviite 1.

      (3)  EUVL L 298, 26.10.2012, s. 1.

      (4)  EUVL L 396, 30.12.2006, s. 1.

      (5)  EYVL L 357, 31.12.2002, s. 72.

      (6)  EUVL L 328, 7.12.2013, s. 42.


Avis juridique important

|

32001D0503

2001/503/EY: Komission päätös, tehty 22 päivänä kesäkuuta 2001, liittymistä edeltävien rakennepolitiikan välineestä (ISPA) myönnettävään tukeen liittyvistä edunsaajamaiden tiedotus- ja julkisuustoimenpiteistä

Virallinen lehti nro L 182 , 05/07/2001 s. 0058 - 0061

Komission päätös,tehty 22 päivänä kesäkuuta 2001,liittymistä edeltävien rakennepolitiikan välineestä (ISPA) myönnettävään tukeen liittyvistä edunsaajamaiden tiedotus- ja julkisuustoimenpiteistä(2001/503/EY)EUROOPAN YHTEISÖJEN KOMISSIO, jokaottaa huomioon Euroopan yhteisön perustamissopimuksen,ottaa huomioon liittymistä edeltävästä rakennepolitiikan välineestä 21 päivänä kesäkuuta 1999 annetun neuvoston asetuksen (EY) N:o 1267/1999(1) ja erityisesti sen 13 artiklan 2 kohdan,sekä katsoo seuraavaa:(1) Asetuksen (EY) N:o 1267/1999 13 artiklan 1 kohdassa edellytetään, että edunsaajamaiden, joille yhteisö on myöntänyt taloudellista tukea liittymistä edeltävästä rakennepolitiikan välineestä, on huolehdittava siitä, että toimenpiteelle annetaan riittävästi julkisuutta, jottaa) julkisuudessa tiedettäisiin yhteisön osuus toimenpiteen toteuttamisessa;b) mahdolliset edunsaajat ja ammattialojen järjestöt olisivat selvillä toimenpiteen tarjoamista mahdollisuuksista.(2) Asetuksen (EY) N:o 1267/1999 13 artiklan 1 kohdassa säädetään, että edunsaajamaiden on erityisesti huolehdittava hyvin näkyvien kylttien pystyttämisestä, joista ilmenee, että yhteisö osallistuu toimenpiteen rahoitukseen, ja joissa on yhteisön tunnus, sekä varmistettava, että yhteisön toimielinten edustajat osallistuvat asianmukaisella tavalla ISPA:sta myönnettävään yhteisön rahoitukseen liittyviin tärkeimpiin julkisiin tilaisuuksiin.(3) Asetuksen (EY) N:o 1267/1999 13 artiklan 1 kohdassa todetaan, että edunsaajamaiden on tiedotettava komissiolle vuosittain tiedotus- ja julkisuustoimenpiteitä koskevista aloitteista.(4) Asetuksen (EY) N:o 1267/1999 13 artiklassa 2 kohdassa säädetään, että komission on annettava tiedotus- ja julkisuustoimenpiteitä koskevat yksityiskohtaiset säännöt.(5) Asetuksen (EY) N:o 1267/1999 14 artiklan 1 kohdassa tarkoitettua komiteaa eli ISPA:n hallintokomiteaa on kuultu tiedotus- ja julkisuustoimenpiteitä koskevista yksityiskohtaisista säännöistä. Tässä päätöksessä säädetyt toimenpiteet ovat kyseisen komitean lausunnon mukaiset,ON TEHNYT TÄMÄN PÄÄTÖKSEN:1 artiklaTämän päätöksen liitteessä vahvistetaan yksityiskohtaiset säännöt asetuksen (EY) N:o 1267/1999 mukaisista tiedotus- ja julkisuustoimenpiteistä, jotka koskevat liittymistä edeltävän rakennepolitiikan välineestä myönnettävää tukea.2 artiklaTämä asetus tulee voimaan kolmentana päivänä sen jälkeen, kun se on julkaistu Euroopan yhteisöjen virallisessa lehdessä.Tehty Brysselissä 22 päivänä kesäkuuta 2001.Komission puolestaMichel BarnierKomission jäsen(1) EYVL L 161, 26.6.1999, s. 73.LIITETIEDOTUSTA JA JULKISUUTTA KOSKEVAT VAATIMUKSETLiittymistä edeltävän rakennepolitiikan välineestä (ISPA) myönnettävään tukeen liittyviä tiedotus- ja julkisuustoimenpiteitä koskevat yksityiskohtaiset säännöt1 TAVOITTEET JA SOVELTAMISALAISPA:sta myönnettävään tukeen liittyvien tiedotus- ja julkisuustoimenpiteiden tarkoituksena on:- lisätä Euroopan yhteisön toiminnan tunnettuutta ja avoimuutta,- antaa mahdollisille edunsaajille ja ammattialajärjestöille tietoja ISPA:n tarjoamista mahdollisuuksista.Tiedotus- ja julkisuustoimenpiteiden on koskettava kaikkia toimenpiteitä, joille myönnetään rahallista tukea ISPA:sta.Tiedotus- ja julkisuustoimenpiteiden tarkoituksena on oltava tiedottaminen ISPA:n tarjoamista mahdollisuuksista yleisölle sekä mahdollisille ja lopullisille tuensaajille, joita ovat:- alue- ja paikallisviranomaiset sekä muut viranomaiset,- talous- ja yhteiskuntaelämän osapuolet,- kansalaisjärjestöt,- hankkeiden toimijat ja vetäjät,- muut asiasta kiinnostuneet osapuolet.2 YLEISET PERIAATTEETISPA:n hankkeen toteuttamisesta vastuussa oleva elin, jäljempänä "vastuuelin" vastaa kaikista paikalla toteutetuista julkisuustoimenpiteistä. Julkisuustoimenpiteet on toteutettava yhteistyössä komission yksiköiden kanssa, joille on ilmoitettava niihin liittyvistä toimista.Vastuuelimen on toteutettava kaikki asianmukaiset hallinnolliset toimenpiteet kyseisten järjestelyjen tehokkaan soveltamisen varmistamiseksi ja yhteistyön toteuttamiseksi komission yksiköiden kanssa.Sen jälkeen, kun ISPA:n tuesta on päätetty, tiedotus- ja julkisuustoimenpiteet on toteutettava määräajassa. Komissio varaa itselleen oikeuden aloittaa menettely ISPA:n tuen vähentämiseksi, keskeyttämiseksi tai peruuttamiseksi, jos edunsaajamaa ei täytä tästä liitteestä sille johtuvia velvoitteitaan. Tällaisissa tapauksissa sovelletaan kunkin edunsaajamaan kanssa tehdyn ISPA:n rahoituspöytäkirjan liitteessä III.1 olevassa VIII jaksossa täsmennettyä menettelyä.3 TIEDOTUS- JA JULKISUUSTOIMIA KOSKEVAT SUUNTAVIIVATSen estämättä, mitä 4 kohdassa vahvistetuista yksityiskohtaisista säännöistä johtuu, seuraavia periaatteita sovelletaan kaikkiin tiedotus- ja julkisuustoimenpiteisiin:3.1 TiedotusvälineetVastuuelimen on tiedotettava tiedotusvälineille ISPA:sta osarahoitetuista toimista asianmukaisimmalla tavalla. Euroopan yhteisön osallistuminen on mainittava asiaankuuluvasti.Tätä varten hankkeiden virallisesta aloituksesta ja merkittävistä toteuttamisvaiheista on tiedotettava erityisesti alueellisissa tiedotusvälineissä (lehdistö, radio ja televisio). On varmistettava asianmukainen yhteistyö asianomaisissa edunsaajamaissa sijaitsevien komission lähetystöjen kanssa.3.2 TiedotustapahtumatISPA:sta osarahoitettujen hankkeiden toteuttamiseen liittyvien konferenssien, seminaarien, messujen ja näyttelyjen kaltaisten tiedotustapahtumien järjestäjän on mainittava selkeästi Euroopan yhteisön osallistuminen. Kokoushuoneissa on oltava Euroopan yhteisön lippu ja asiakirjoissa Euroopan yhteisön tunnus. Edunsaajamaissa sijaitsevat komission lähetystöt avustavat tarvittaessa tilaisuuksien valmisteluissa ja toteuttamisessa.3.3 TiedotusmateriaaliJos hankkeita tai vastaavanlaisia toimenpiteitä koskevissa julkaisuissa (kuten esitteet ja vihkoset) on kansallinen, alueellinen tai paikallinen tunnus, niiden etusivulla on oltava myös Euroopan yhteisön tunnus.Jos julkaisussa on esipuhe, sen on oltava sekä edunsaajamaan vastuuhenkilön että asiasta vastaavan komission jäsenen tai nimetyn edustajan allekirjoittama, jotta Euroopan yhteisön osallistuminen käy selvästi ilmi. Julkaisuissa on viitattava tiedotustoiminnasta vastaavaan vastuuelimeen.Edellä esitettyjä periaatteita sovelletaan myös audiovisuaaliseen ja www-sivustojen aineistoon.4 EDUNSAAJAMAIDEN VELVOITTEETHankkeen keston aikana on toteutettava johdonmukaisia tiedotus- ja julkisuustoimenpiteitä, joiden on oltava vastuuelimen komission kanssa yhteistyössä määrittelemiä. Edunsaajamaiden on varmistettava, että komission edustajat, lähetystöt mukaan luettuina, osallistuvat asianmukaisella tavalla tärkeimpiin julkisiin tilaisuuksiin, jotka liittyvät ISPA:sta myönnettävään yhteisön rahoitukseen.Vastuuelimen on hankkeita täytäntöön pantaessa toteutettava seuraavat toimenpiteet ISPA:n mainittuun hankkeeseen osallistumisen osoittamiseksi:a) Hankkeesta tiedottaminenTiedotus- ja julkisuustoimenpiteitä on toteutettava paikan päällä, jotta yleisö saisi tietoa Euroopan yhteisön ISPA:n kautta myöntämästä tuesta. Vastuuelimen on julkaistava hankkeiden sisältö asianmukaisimmassa muodossa ja varmistettava, että näitä asiakirjoja levitetään paikallisille ja alueellisille tiedotusvälineille. Niiden on myös oltava asiasta kiinnostuneiden saatavilla. Paikalla toteutettaviin toimenpiteisiin kuuluvat:- hankkeiden toteutuspaikoille pystytettävät tiedotuskyltit,- julkisilla paikoilla olevat pysyvät muistolaatat,jotka molemmat on toteutettava jäljempänä esitettyjen, hankkeiden toteutuspaikoilla tiedottamista koskevien erityisjärjestelyjen mukaisesti;b) Yleinen ISPA:sta tiedottaminenISPA-tuen kansallisen koordinoijan on a alakohdan lisäksi säännöllisesti annettava yleistietoja ISPA:sta kyseiselle maalle myönnettävästä tuesta ja korostettava hankkeiden toteutusta ja saatuja tuloksia. Tällaista yleistietoa on tuotettava vähintään kerran vuodessa, ja se on toimitettava komissiolle vuosikertomusta varten. Apuna on käytettävä yleisesitteitä, ammattimaisesti tehtyä audiovisuaalista aineistoa (esimerkiksi videofilmi) ja tiedotustilaisuuksia asianmukaisella tasolla. Tiedot on ryhmiteltävä niiden luonteen mukaan ja/tai niissä on keskityttävä tiettyihin hankkeisiin. Tiedot on jaettava kansallisille ja alueellisille televisio- ja radioasemille, komissiolle ja pyynnöstä muille 1 kohdassa määritellyille asiasta kiinnostuneille osapuolille.5 SEURANTAKOMITEOIDEN TYÖ- Komissiota seurantakomiteassa edustavien on yhteistyössä ISPA-tuen kansallisen koordinoijan kanssa varmistettava julkisuutta koskevien säännösten noudattaminen etenkin tiedotuskylttien ja muistolaattojen osalta (ks. erityisjärjestelyt jäljempänä).- Vastuuelimen on toimitettava seurantakomitean puheenjohtajalle tiedot julkisuustoimista sekä niihin liittyvät asianmukaiset todisteet kuten valokuvat. Komissiolle on toimitettava jäljennökset tällaisesta aineistosta.- Komiteoiden puheenjohtajien on toimitettava komissiolle kaikki tiedot, joita tarvitaan vuosikertomuksen laatimiseksi.- Seurantakomiteoiden on varmistettava, että niiden työstä tiedotetaan riittävästi. Tässä tarkoituksessa kunkin seurantakomitean on tiedotettava tiedotusvälineille niiden vastuualueeseen kuuluvien hankkeiden edistymisestä niin usein kuin tarpeellista. Puheenjohtaja vastaa yhteyksistä tiedotusvälineisiin, ja häntä avustaa komission edustaja.- Komission ja sen edunsaajamaissa sijaitsevien lähetystöjen kanssa yhteistyössä on toteutettava myös asianmukaiset järjestelyt silloin kun kyseessä on merkittävä tapahtuma, kuten korkean tason tapaaminen tai avajaiset.6 LOPPUSÄÄNNÖKSETKomissio voi toteuttaa asianmukaisiksi katsomiaan erityisiä lisätoimenpiteitä neuvoteltuaan ISPA-tuen kansallisen koordinoijan ja vastuuelimen kanssa.Vastuuelin voi milloin tahansa toteuttaa lisätoimenpiteitä. Sen on kuultava komissiota ja annettava komissiolle tieto toteutetuista toimenpiteistä, jotta komissio voi osallistua sopivalla tavalla niiden toteutukseen.Komissio voi näiden säännösten täytäntöönpanemisen helpottamiseksi antaa asiaankuuluvaa apua ja vahvistaa suuntaviivat.Tiedotuskylttejä ja muistolaattoja koskevat erityisjärjestelytISPA-hankkeiden näkyvyyden varmistamiseksi edunsaajamaiden on huolehdittava seuraavien tiedotus- ja julkisuustoimien noudattamisesta:1 TIEDOTUSKYLTITNiiden hankkeiden toteutuspaikoille, joihin myönnetään tukea ISPA:sta, on pystytettävä tiedotuskyltit. Niissä on oltava Euroopan yhteisön osallistumista koskevalle maininnalle varattu tila.Tiedotuskylttien on oltava sopivan kokoisia toteutetun toimenpiteen merkitykseen ja laajuuteen nähden.Euroopan yhteisön osallistumista koskevalle maininnalle varatun tiedotuskylttien osan on täytettävä seuraavat vaatimukset:- sen koon on oltava vähintään 50 prosenttia kyltin koosta,- siinä on oltava vakiomallinen Euroopan yhteisön tunnus ja teksti, jotka on aseteltu liitteenä olevan esimerkin mukaan.Jos vastuuelin ei pystytä kylttiä tiedottaakseen omasta osallistumisestaan hankkeen rahoitukseen, on Euroopan yhteisön tuesta pystytettävä erillinen tiedotuskyltti. Tällöin sovelletaan vastaavasti edellä olevia säännöksiä, jotka koskevat Euroopan yhteisön osallistumista.Tiedotuskyltit on poistettava kuuden kuukauden kuluessa töiden päättymisestä ja korvattava muistolaatoilla 2 kohdassa annettujen ohjeiden mukaisesti.2 MUISTOLAATATPysyvät muistolaatat on kiinnitettävä yleisölle avoimiin paikkoihin. Niissä on oltava Euroopan yhteisön tunnuksen lisäksi teksti, jossa mainitaan Euroopan yhteisön osallistuminen hankkeen rahoitukseen.Seuraavaa tekstiä on käytettävä suuntaviivana vaadittavan sisällön suhteen: "Euroopan yhteisön osuus tämän hankkeen rahoituksesta on ... prosenttia. Kun hanke valmistui vuonna ..., sen kokonaiskustannukset olivat ... (kansallisena valuuttana), josta Euroopan yhteisön osuus oli kokonaisuudessaan ... (kansallisena valuuttana).">PIC FILE= "L_2001182FI.006101.TIF">


Avis juridique important

|

32003D0682

2003/682/YUTP: Neuvoston päätös 2003/682/YUTP, tehty 29 päivänä syyskuuta 2003, Euroopan unionin poliisioperaation (EUPOL) johtajan/poliisikomentajan nimittämisestä entiseen Jugoslavian tasavaltaan Makedoniaan

Virallinen lehti nro L 249 , 01/10/2003 s. 0070 - 0070

Neuvoston päätös 2003/682/YUTP,tehty 29 päivänä syyskuuta 2003,Euroopan unionin poliisioperaation (EUPOL) johtajan/poliisikomentajan nimittämisestä entiseen Jugoslavian tasavaltaan MakedoniaanEUROOPAN UNIONIN NEUVOSTO, jokaottaa huomioon Euroopan unionista tehdyn sopimuksen ja erityisesti sen 23 artiklan 2 kohdan,ottaa huomioon Euroopan unionin poliisioperaatiosta (EUPOL "Proxima") entisessä Jugoslavian tasavallassa Makedoniassa 29 päivänä syyskuuta 2003 hyväksytyn yhteisen toiminnan 2003/681/YUTP(1) ja erityisesti sen 5 artiklan,sekä katsoo seuraavaa:(1) Yhteisen toiminnan 2003/681/YUTP 5 artiklassa määrätään, että neuvoston olisi nimitettävä johtaja/poliisikomentaja korkeana edustajana toimivan pääsihteerin ehdotuksesta.(2) Pääsihteerinä toimiva korkea edustaja on ehdottanut, että tehtävään nimitetään Bart D'HOOGE,ON PÄÄTTÄNYT SEURAAVAA:1 artiklaNimitetään Bart D'HOOGE Euroopan unionin poliisioperaation EUPOL "Proxima" johtajaksi/poliisikomentajaksi 15 päivästä joulukuuta 2003. Siihen saakka hän toimii operaation poliisipäällikkönä ja suunnitteluryhmän johtajana.2 artiklaTämä päätös tulee voimaan sinä päivänä, jona se tehdään.Päätöstä sovelletaan 14 päivään joulukuuta 2004.3 artiklaTämä päätös julkaistaan Euroopan unionin virallisessa lehdessä.Tehty Brysselissä 29 päivänä syyskuuta 2003.Neuvoston puolestaPuheenjohtajaF. Frattini(1) Ks. tämän virallisen lehden sivu 66.